תוכנית ראיונות שהגיש גדעון לוי, שודרה מדי שבוע בערוץ 3 בכבלים במשך קרוב לעשור, מתחילת שנות התשעים של המאה העשרים ועד לתחילת שנות האלפיים. התוכנית סיפקה את אחד הציטוטים הזכורים ביותר של פוליטיקאי ישראלי
תוכנית ראיונות. שמה המלא: "פגישה אישית עם גדעון לוי", שהגיש את התוכנית. שודרה מדי שבוע בערוץ 3 בכבלים במשך קרוב לעשור, מתחילת שנות התשעים של המאה העשרים ועד לתחילת שנות האלפיים. התוכנית סיפקה את אחד הציטוטים הזכורים ביותר של פוליטיקאי ישראלי; ב-1998, לפני הבחירות לכנסת ה-15 ולראשות הממשלה, ריאיין לוי את מועמד מפלגת העבודה אהוד ברק. בראיון שאל לוי את ברק כיצד היה נוהג לו היה נולד כפלסטיני. "אם הייתי פלסטיני בגיל המתאים, הייתי נכנס משלב מסוים לאחד מארגוני הטרור", ענה ברק. התבטאותו של ברק עוררה סערה גדולה ושימשה את הליכוד בתעמולת הבחירות של שנת 1999.